CELEX: 62012CA0426
Language: hu
Date: 2014-10-02 00:00:00
Title: C-426/12. sz. ügy: A Bíróság (negyedik tanács) 2014. október 2-i ítélete (a Gerechtshof de ’s-Hertogenbosch [Hollandia] előzetes döntéshozatal iránti kérelme) – X kontra Voorzitter van het managementteam van het onderdeel Belastingsdienst/Z van de rijksbelastingdienst (Előzetes döntéshozatal iránti kérelem — 2003/96/EK irányelv — Az energiatermékek és a villamos energia adóztatása — A 2. cikk (4) bekezdésének b) pontja — Kettős felhasználású energiatermékek — Fogalom)

24.11.2014   
            
            
               HU
            
            
               Az Európai Unió Hivatalos Lapja
            
            
               C 421/3
            
         A Bíróság (negyedik tanács) 2014. október 2-i ítélete (a Gerechtshof de ’s-Hertogenbosch [Hollandia] előzetes döntéshozatal iránti kérelme) – X kontra Voorzitter van het managementteam van het onderdeel Belastingsdienst/Z van de rijksbelastingdienst
   (C-426/12. sz. ügy) (1)
   
   ((Előzetes döntéshozatal iránti kérelem - 2003/96/EK irányelv - Az energiatermékek és a villamos energia adóztatása - A 2. cikk (4) bekezdésének b) pontja - Kettős felhasználású energiatermékek - Fogalom))
   2014/C 421/04
   Az eljárás nyelve: holland
   
      A kérdést előterjesztő bíróság
   
   Gerechtshof de ’s-Hertogenbosch
   
      Az alapeljárás felei
   
   
      Felperes: X
   
      Alperes: Voorzitter van het managementteam van het onderdeel Belastingsdienst/Z van de rijksbelastingdienst
   
      Rendelkező rész
   
   
               1)
            
            
               A 2004. április 29-i 2004/74/EK tanácsi irányelvvel módosított, az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv 2. cikke (4) bekezdésének b) pontját úgy kell értelmezni, hogy az a tény, hogy a szenet egyfelől a cukorgyártás folyamatában tüzelő-, fűtőanyagként, másfelől pedig az ezen energiatermék elégetésekor keletkező szén-dioxidot műtrágya gyártásához használják fel, nem minősül az említett energiatermék e rendelkezés értelmében vett „kettős felhasználásának”.
               Ezzel szemben ilyen „kettős felhasználásnak” minősül az a tény, hogy a szenet egyfelől a cukorgyártás folyamatában tüzelő-, fűtőanyagként, másfelől pedig az ezen energiatermék elégetésekor keletkező szén-dioxidot ugyanezen gyártási folyamathoz használják fel, amennyiben vitathatatlan, hogy a cukor gyártási folyamata nem végezhető el a szén elégetéséből keletkező széndioxid alkalmazása nélkül.
            
         
               2)
            
            
               Valamely tagállam jogosult belső jogában a „kettős felhasználás” fogalmát szűkebb terjedelemmel felruházni, mint amellyel e fogalom a 2004/74 irányelvvel módosított 2003/96 irányelv 2. cikke (4) bekezdése b) pontjának második francia bekezdése értelmében rendelkezik, a célból, hogy adót vethessen ki az ezen irányelv hatálya alá nem tartozó energiatermékekre.
            
         
      (1)  HL C 399., 2012.12.22.